b'\n_START_ARTICLE_\nKapetingi\n_START_PARAGRAPH_\nKapetingi (francosko Cap\xc3\xa9tiens) so vladarska dinastija, ki je vladala Franciji od leta 987 do leta 1328. Od 1328 do francoske revolucije so Franciji vladali kralji iz hi\xc5\xa1 Valois in Burbonov, oboji izvirajo\xc4\x8d iz stranske veje Kapetingov._NEWLINE_Ime dinastije izvira od frankovskega kralja Huga I. imenovanega Hugo\xc2\xa0\xc2\xbbCapet\xc2\xab. Njegovi predniki so bili Robertinci (Robertiens) s prvim Robertom Mo\xc4\x8dnim, mejnim grofom Nevstrije. S Karlom IV. se je kon\xc4\x8dala direktna linija dinastije Kapetingov. Zaradi izglasovanja Salijskega prava 12 let pred tem, ki je uzakonil dedovanje krone le po mo\xc5\xa1kih potomcih, je namesto \xc5\xa1e ne polnoletne h\xc4\x8derke Marije zavladal sprva kot regent nato pa kot kralj Filip VI. \xc4\x8dlan dinastije Valois.'